**Správa o činnosti RZ pri EKG v Prešove**

**v šk. roku 2014/2015**

V šk. roku 2014/2015 tvorili Rodičovskú radu triedni dôverníci jednotlivých tried, ktorí boli zvolení na prvých triednych aktívoch. Výkonný výbor RR bol zvolený na jeho prvom zasadnutí dňa 26.11.2014 a pracoval v zložení:

* predseda- Mgr. Andrea Demjanová
* tajomník- Rút Mlynárová
* hospodár- Mária Vaverková
* predseda revíznej komisie- Ľubomír Pastír

V šk. roku 2014/2015 sa RR sa stretla 4 krát. Výkonný výbor sa stretával a komunikoval podľa potreby. Na zasadnutiach RR, za prítomnosti riaditeľa školy sme sa zaoberali pripomienkami a požiadavkami rodičov, ktoré sa týkali výchovno- vzdelávacieho procesu. Pán riaditeľ reagoval priamo na pripomienky rodičov a snažil sa ich kladne riešiť. Rodičovská rada počas celého šk. roka 2014/2015 sledovala príjem a výdaj finančných prostriedkov RZ podľa schváleného rozpočtu. Na poslednom stretnutí 3.9.2015, RR pripravila rozpočet na nový šk. rok 2015/2016. Pri rozdeľovaní finančných prostriedkov bol najväčšou položkou dar škole, ktorý bude použitý na výstavbu multifunkčného ihriska. RR podporila biblické tábory, lyžiarsky kurz, školské výlety, exkurzie dejepisu, geografie a slovenského jazyka. Odmenili sme najlepších žiakov školy. Taktiež sme prispeli maturitným triedam na ústnu časť maturitnej skúšky, na diskusný klub, Domino, na seminár pre učiteľov, športové súťaže a ročenku EKG. Ďalej sme financovali vydanie časopisu Speculum a zaplatili odmenu pre organistu, ktorý sprevádza na Službách Božích v kostole.

Chcem sa poďakovať všetkým rodičom, ktorí vzorne zaplatili rodičovský príspevok. Ďakujem aj triednym učiteľom za pomoc pri výbere príspevku a vedeniu školy za dobrú spoluprácu počas celého šk. roka 2014/2015.

Chcem sa poďakovať Ľubomírovi Pastírovi za spoluprácu v RR a veľkú vďaku vyjadrujem hospodárke RR p. Márii Vaverkovej za jej obetavú prácu a za čas, ktorý venovala plneniu úloh vyplývajúcich z tejto funkcie a všetkým členom RR, ktorí si našli čas a svojou prácou pomohli k plneniu úloh RZ tejto školy.

Na záver chcem popriať všetkým členom pedagogického zboru, vedeniu školy aj vám, vážení rodičia, veľa Božieho požehnania v šk. roku 2015/2016, vo vašej práci a vo vašich rodinách.

 Ďakujem za pozornosť

V Prešove, dňa 9.9.2015 Andrea Demjanová